
SLOVENSKÁ REPUBLIKA
UZNESENIE Ústavného súdu Slovenskej republiky II. ÚS 187/2020-12
Ústavný súd Slovenskej republiky na neverejnom zasadnutí senátu 28. apríla 2020 o ústavnej sťažnosti
,
,
, zastúpenej advokátom JUDr. Ľubomírom Ivanom, advokátska kancelária, Námestie SNP 41, Zvolen, ktorou namieta porušenie základného práva podľa čl. 46 ods. 1 Ústavy Slovenskej republiky postupom Exekútorského úradu Poprad – súdnej exekútorky Mgr. Viery Lesňákovej, Námestie sv. Egídia 95, Poprad, a jeho upovedomením o čiastočnom zastavení exekúcie sp. zn. 290 EX 397/18 z 23. decembra 2019 (Rvp 394/2020), a ústavnej sťažnosti
,
,
,
zastúpeného advokátom JUDr. Ľubomírom Ivanom, advokátska kancelária, Námestie SNP 41, Zvolen, ktorou namieta porušenie základného práva podľa čl. 46 ods. 1 Ústavy Slovenskej republiky postupom Exekútorského úradu Poprad – súdnej exekútorky Mgr. Viery Lesňákovej, Námestie sv. Egídia 95, Poprad, a jeho upovedomením o čiastočnom zastavení exekúcie sp. zn. 290 EX 369/18 z 23. decembra 2019 (Rvp 386/2020) takto
rozhodol:
Ústavné sťažnosti vedené Ústavným súdom Slovenskej republiky pod sp. zn. Rvp 394/2020 a sp. zn. Rvp 386/2020 s p á j a na spoločné konanie, ktoré bude ďalej vedené pod sp. zn. Rvp 386/2020.
Odôvodnenie:
I. 1. Ústavnému súdu Slovenskej republiky (ďalej len „ústavný súd“) bola 23. februára 2020 elektronicky doručená ústavná sťažnosť
,
,
, zastúpenej advokátom JUDr. Ľubomírom Ivanom, advokátska kancelária, Námestie SNP 41, Zvolen, ktorou namieta porušenie základného práva podľa čl. 46 ods. 1 Ústavy Slovenskej republiky (ďalej len „ústava“) postupom Exekútorského úradu Poprad – súdnej exekútorky Mgr. Viery Lesňákovej, Námestie sv. Egídia 95, Poprad (ďalej len „súdna exekútorka“), a jeho upovedomením o čiastočnom zastavení exekúcie sp. zn. 290 EX 397/18 z 23. decembra 2019. Predmetná ústavná sťažnosť je vedená ústavným súdom pod sp. zn. Rvp 394/2020 a bola pridelená sudcovi spravodajcovi Ľubošovi Szigetimu, ktorý je predsedom II. senátu ústavného súdu zloženého zo sudcov Ľuboša Szigetiho (predsedu senátu), Jany Laššákovej a Petra Molnára. 2. Následne bola 24. februára 2020 ústavnému súdu elektronicky doručená ústavná sťažnosť
,
,
,
zastúpeného advokátom JUDr. Ľubomírom Ivanom, advokátska kancelária, Námestie SNP 41, Zvolen, ktorou namieta porušenie základného práva podľa čl. 46 ods. 1 ústavy postupom súdnej exekútorky a jej upovedomením o čiastočnom zastavení exekúcie sp. zn. 290 EX 369/18 z 23. decembra 2019. Predmetná ústavná sťažnosť je vedená ústavným súdom pod sp. zn. Rvp 386/2020 a bola pridelená sudcovi spravodajcovi Petrovi Molnárovi, ktorý je tiež členom II. senátu ústavného súdu. II. 3. Podľa čl. 124 ústavy je ústavný súd nezávislým orgánom ochrany ústavnosti. Podľa čl. 127 ods. 1 ústavy ústavný súd rozhoduje o sťažnostiach fyzických osôb a právnických osôb, ak namietajú porušenie svojich základných práv alebo slobôd, alebo ľudských práv a základných slobôd vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd. Podľa čl. 140 ústavy podrobnosti
2
o organizácii ústavného súdu, o spôsobe konania pred ním a o postavení jeho sudcov ustanoví zákon. 4. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon. Týmto zákonom je s účinnosťou od 1. marca 2019 zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov (ďalej len „zákon o ústavnom súde“). 5. Podľa § 62 zákona o ústavnom súde ak tento zákon v piatej časti alebo šiestej časti neustanovuje inak a povaha veci to nevylučuje, vzťahuje sa na konanie pred ústavným súdom podľa povahy veci primerane Civilný sporový poriadok (ďalej len „CSP“). 6. Podľa § 166 ods. 1 prvej vety CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. 7. Zákon o ústavnom súde nemá osobitné ustanovenie o spojení vecí, avšak v súlade s citovaným § 62 zákona o ústavnom súde možno v konaní o sťažnosti podľa čl. 127 ústavy použiť na prípadné spojenie vecí primerane § 166 ods. 1 CSP. 8. Podľa čl. II ods. 10 Rozvrhu práce ústavného súdu na obdobie od 1. januára 2020 do 31. decembra 2020 v záujme hospodárnosti konania o spojení ostatných vecí patriacich do pôsobnosti senátov ústavného súdu, ktoré spolu skutkovo alebo právne (z hľadiska predmetu konania) súvisia alebo sa týkajú tých istých účastníkov, rozhoduje príslušný senát ústavného súdu určený podľa odseku 3, a to na návrh sudcu spravodajcu vo veci, ktorej spojenie s inou vecou sa navrhuje. Ak vzhľadom na okolnosti hodné osobitného zreteľa nerozhodne senát inak, sudcom spravodajcom v spoločnom konaní o spojených veciach je sudca spravodajca v tej zo spájaných vecí, v ktorej začalo konanie na ústavnom súde skôr. 9. Po preskúmaní ústavných sťažností vedených ústavným súdom pod sp. zn. Rvp 394/2020 a sp. zn. Rvp 386/2020 ústavný súd zistil, že v oboch je namietané porušenie totožného základného práva takmer identickými rozhodnutiami toho istého orgánu verejnej moci (upovedomeniami súdnej exekútorky sp. zn. 290 EX 397/18 a sp. zn. 290 EX 369/18
3
z 23. decembra 2019), smerujú teda proti tomu istému orgánu verejnej moci, vychádzajú z totožných skutkových a právnych okolností vecí, obsah oboch ústavných sťažností je takmer úplne identický a rovnako je totožný aj rozsah práva, ktorého porušenie sťažovatelia namietajú. 10. Vychádzajúc z uvedených skutočností, ústavný súd v záujme hospodárnosti konania podľa § 62 zákona o ústavnom súde v spojení s § 166 ods. 1 CSP, ako aj s príslušnými ustanoveniami rozvrhu práce rozhodol o spojení vecí vedených pod sp. zn. Rvp 394/2020 a sp. zn. Rvp 386/2020 na spoločné konanie, ktoré bude ďalej vedené pod sp. zn. Rvp 386/2020, a to aj napriek tomu, že vec sp. zn. Rvp 386/2020 napadla ústavnému súdu o jeden deň neskôr ako vec sp. zn. Rvp 394/2020. Dôvodom hodným osobitného zreteľa je pre takýto postup skutočnosť, že vo veci sp. zn. Rvp 386/2020 je už pripravený návrh uznesenia o predbežnom prerokovaní veci. P o u č e n i e : Proti tomuto rozhodnutiu nemožno podať opravný prostriedok. V Košiciach 28. apríla 2020
Ľuboš Szigeti predseda senátu

Zdroj: KAUZIS.SK – https://www.kauzis.sk/judikatura/r/ECLI:SK:USSR:2020:2.US.187.2020.1 (dáta aktuálne k 12. 11. 2026). Záväzné je znenie zverejnené súdom.




